Pa vermoor drie kinders, neem eie leweArgieffoto: SAPD/Facebook ŉ Pa het sy drie kinders vermoor voor hy homself om die lewe gebring het. Kapt. Dineo Koena, woordvoerder van die polisie, het gesê die voorval het in Mthatha in die Oos-Kaap plaasgevind. Volgens Koena is die liggame van die pa en kinders Maandagoggend in die huis in Northcrest gevind nadat ŉ familielid die polisie in kennis gestel het. Die 48-jarige pa het sy twee dogters, onderskeidelik ses en agt jaar oud, en sy negejarige seun doodgeskiet voor hy homself om die lewe gebring het. Koena het gesê die motief vir die moorde is nog nie bekend nie. Die oorledenes se name word weerhou tot al hul naasbestaandes van hul dood ingelig is. Die polisie ondersoek sake van moord en ŉ geregtelike doodsondersoek word gedoen.